මහරගම අපේක්ෂා රෝහලේ දිගින් දිගටම උග්‍ර ඖෂධ හිගයක් පැවති අතර ඒවා සැපයිම සෞඛ්‍ය අමාත්‍යංශය විසින් දිගින් දිගටම පැහැර හැර තිබුණා.එම ඖෂධ පුද්ගලික අංශයෙන් මිලදී ගැනීමට රෝහල් අධ්‍යක්ෂවරයාට හැකියාව පවතින බවට හිටපු සෞඛ්‍ය අමාත්‍යවරයා මාධ්‍ය වෙත ප්‍රකාශ කළද ඒ සඳහා ඔහු මුදල් ලබා නොදුන් බවයි විශේෂඥ වෛද්‍ය වසන්ත දිසානායක ප්‍රකාශ කළේ.එමෙන්ම, මැතිවරණ සමයේ රාජිත සේනාරත්න හිටපු අමාත්‍යවරයා විසින් තමන්ට ස්ථාන මාරුවීමක් ලබාදුන් අතර එය වළක්වනු ලැබුවේ මැතිවරණ කොමිසම් සභාව විසින් බවද ඔහු කියා සිටියා.එහිදී ඔහු වැඩිදුරටත් ප්‍රකාශ කළේ ඖෂධ හිඟයක් පැවතියද රෝගීන් සඳහා අවශ්‍ය ඖෂධ, පරිත්‍යාගශීලීන්ගෙන් ලබාගැනීමට තමන් හැකි පමණින් කටයුතු කළ බවයි.නව  රජය පත්වීමෙන් පසු ගත වු සති දෙකක කාලසිමාව තුල හිඟ ඖෂධ වලින් බොහෝ ප්‍රමාණයක් අපේක්ෂා රෝහල වෙත ලබා දී ඇති බව ද රෝහල් අධ්‍යක්ෂවරයා සඳහන් කළා.වත්මන් සෞඛ්‍ය අමාත්‍යවරිය වන පවිත්‍රා වන්නිආරච්චි ඖෂධ හිඟය සම්බන්ධයෙන් සාකච්ඡා කොට ඊට අවශ්‍ය විසඳුම් ලබාදීමට මේ වනවිටත් කටයුතු කරමින් සිටින බවයි රෝහල් අධ්‍යක‍ෂවරයා කියා සිටියේ.